laion/Wikipedia-Exotic huggingface dataset:
יואב הופמייסטר

יואב הופמייסטר (נולד ב-25 בדצמבר 2000) הוא כדורגלן ישראלי המשחק בעמדת הקשר האחורי בקורונה קיילצה מליגת העל הפולנית ובנבחרת הצעירה של ישראל עד גיל 21. הופמייסטר נולד בהוד השרון. גדל במחלקות הנוער של הפועל הוד השרון ומכבי תל אביב. בשנים 2019–2020 הושאל לבית"ר תל אביב בת ים ולהפועל ניר רמת השרון מהליגה הלאומית. ב-1 באוגוסט 2020 חתם בל.א.ס.ק. לינץ מהבונדסליגה האוסטרית. אולם, יום לאחר מכן הושאל לעירוני קריית שמונה מליגת העל. ב-25 ביוני 2021 הושאל להפועל תל אביב מליגת העל. ב-3 בפברואר 2022 הושאל למכבי פתח תקווה מליגת העל. בתום העונה עזב לאחר שהקבוצה נשרה לליגה הלאומית. ב-6 ביולי 2022 חזר לעירוני קריית שמונה מליגת העל, עמה רשם ירידת ליגה שנייה ברציפות. ב-25 ביולי 2023 חתם לשנתיים בקורונה קיילצה מליגת העל הפולנית. לזכותו 11 הופעות במדי נבחרת הנוער של ישראל עד גיל 19. היה חלק מסגל הנבחרת הצעירה עד גיל 21. הופמייסטר הוא בעל דרכון גרמני. יואב הופמייסטר, באתר ההתאחדות לכדורגל בישראל יואב הופמייסטר, באתר Transfermarkt יואב הופמייסטר, באתר Fussballdaten.de (בגרמנית) יואב הופמייסטר, באתר Soccerway יואב הופמייסטר, באתר WorldFootball.net יואב הופמייסטר, באתר FootballDatabase.eu שלמה וייס‏, עירוני קרית שמונה: יואב הופמייסטר חתם לעונה, באתר וואלה, 2 באוגוסט 2020 איציק כלפי ושלום אלבז, ‏יואב הופמייסטר חתם בהפועל ת"א: מחכה לקהל, באתר ONE‏, 25 ביוני 2021 בפעם השלישית בתוך עשור: מכבי פתח תקוה ירדה ללאומית, באתר וואלה, 8 במאי 2022 יגאל גולדשטיין, ‏רשמי: יואב הופמייסטר חתם בקריית שמונה, באתר ערוץ הספורט, 6 ביולי 2022 קרית שמונה ירדה ללאומית עם 2:2 מול הפועל תל אביב, שהבטיחה הישארות, באתר וואלה, 6 במאי 2023 אחרי שנצפה ביציע עם סוכניו: הופמייסטר חתם בקורונה קיילצה, באתר וואלה, 25 ביולי 2023 Yoav Hofmayster, worldfootball.net (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יואב הופמייסטר".
שיר מלר-ימגוצ'י

שיר מלר־ימגוצ'י (נולדה ב-1964) היא אוצרת, המכהנת כאוצרת מוזיאון וילפריד לאמנות המזרח בקיבוץ הזורע וכן כאוצרת עצמאית. למדה אוצרות באוניברסיטת תל אביב. סיימה תואר שני בלימודי מוזיאולוגיה באוניברסיטת לייסטר בבריטניה. מרצה בלימודי האוצרות של סמינר הקיבוצים ובאוניברסיטת תל אביב. מכהנת בהתנדבות כמנהלת פורום החינוך של איגוד המוזיאונים ואיקו"ם ישראל. את עבודתה כאוצרת החלה במעבדאדא במוזיאון ינקו־דאדא בעין הוד ב־1995, שם עבדה כרכזת חינוך. מ־2006 היא אוצרת מוזיאון וילפריד ישראל לאמנות המזרח בקיבוץ הזורע, שם היא פועלת לחיבור בין אמנים עכשוויים מאסיה לאמנים ישראלים שיוצרים בזיקה לאמנות המזרח הקרוב והרחוק. בנוסף, פועלת מלר-ימגוצ'י כאוצרת עצמאית. היא אצרה, בין היתר, תערוכה בגלריה שלוש בתל אביב ב-2019, בה הוצגו עבודותיהם של האמנית טל אמיתי-לביא והאדריכל אמיר תומשוב. ב-2018 אצרה את "בינינו", תערוכה לכל המשפחה באגף הנוער במוזיאון ישראל. ב-2019 אצרה תערוכה בשם "תהודת בית", בה הוצגו עבודות של בן זוגה, הפסל והמוזיקאי נובויה ימגוצ'י, בגלריה לאמנות ישראלית במרכז ההנצחה בקריית טבעון. ב-2021 אצרה ימגוצ'י תערוכה "להיות טיפה, להיות מים" בגלריה ע"ש אפטר-ברר במרכז האמנויות במעלות. באוגוסט 2020 הייתה אוצרת-שותפה יחד עם האוצר ערן שביט בתערוכה בנושא זמן במוזיאון לאמנות האסלם. בעיניה, התערוכה היא מקום לדיאלוג. "תמיד ריתק אותי הרעיון של תערוכה פעילה במוזיאון לאמנות - כיצד התערוכה יכולה להפוך למרחב חי המשתף את המבקר, וכיצד אמנות יכולה לקרב בין בני אדם. בבסיס תפיסתה האוצרותית עומדת חווית המבקר והרחב התודעה אל מעבר לגבולות המוכרים, התרבותיים והאסתטיים. מתגוררת בכפר האמנים עין הוד עם בן זוגה, אותו הכירה ביפן. השניים מקיימים לעיתים מפגשי חשיפה לתרבות יפן, לזן בודהיזם, טקס תה והאמנויות הקשורות אליו. שיר מלר ימגוצ׳י, מגלים אוצרות, באתר מגזין פורטפוליו, ‏2019-06-24 אוצרות | תרבות ואמנות | לימודי תעודה | תוכניות לימוד | עמוד הבית, באתר סמינר הקיבוצים הקורס המוזיאון וקהליו, באתר הפקולטה לאמנויות, אוניברסיטת ת"א מנהלי פורומים, באתר איגוד המוזאונים ואיקו"ם ישראל נוכחות חובה: מוזיאונים במקום מדורות, באתר מגזין לג'יט בינינו - על התערוכה, באתר מוזיאון ישראל, ‏2018-06-27 זמן - תערוכה אינטראקטיבית לכל המשפחה, באתר המוזיאון לאמנות האסלאם מפגש ת(א)עשייה #102 | שיר מלר-ימגוצ'י • המוזיאון לאמנות כמקום לדיאלוג, נבדק ב-2022-10-02
מולקולה קווית

בכימיה, מולקולה קווית או מולקולה ליניארית מתארת את הגאומטריה מסביב לאטום מרכזי הקושר אליו שני אטומים אחרים (או ליגנדים) הממוקמים בזווית קשר של 180°. מולקולות אורגניות ליניאריות, כגון אצטילן (HC≡CH), מתוארות לעיתים קרובות על ידי הבאה לידי הכלאת אורביטלי sp עבור מרכזי הפחמן שלהן. לפי מודל VSEPR (מודל הדחייה בין זוגות האלקטרונים ברמות הערכיות), מולקולות יכולות לקבל צורה קווית אם יש בהן שני אטומים ושאין בהן או שיש בהן שלושה אלקטרונים בלתי קושרים (AX2 או AX2E3) בשיטת AXE. עם המולקולות נייטרליות בעלות הצורה קווית מסוג AX2 נמנות בריליום פלואוריד (אנ'), פחמן דו-חמצני ומימן ציאנידי. המולקולה הקווית החשובה ביותר עם יותר משלושה אטומים היא אצטילן (H−C≡C−H), שבו כל אחד מאטומי הפחמן שלו נחשב לאטום מרכזי עם קשר יחיד למימן אחד וקשר משולש לאטום הפחמן השני. אניונים קוויים כוללים למשל אזיד (N−3) ותיאוציאנט, וקטיונים קוויים כמו יון הניטרוניום. גאומטריה קווית מתרחשת גם במולקולות מהצורה AX2E3, כדוגמת קסנון דו-חמצני (XeF2) ויון הטרי-יודיד (I3−) בו שני אטומי יוד מחוברים לאחד מרכזי. כמתואר על ידי מודל VSEPR, חמשת זוגות האלקטרונים הערכיים על האטום המרכזי יוצרים גאומטריה מולקולרית של דו-פירמידה משולשת שבה שלושת הזוגות הלא-קושרים תופסים את המיקומים המשווניים הפחות צפופים ושני האטומים המחוברים תופסים את שני המקומות הציריים בשני הצדדים, ממוקמים בקצוות מנוגדים של ציר, ויוצרים מולקולה קווית. מרכז המבנה המולקולרי, באתר "Indiana University" (באנגלית) דוגמות אינטראקטיביות של מולקולות, באתר "Newcastle University" (באנגלית) מודלים מולקורליים, באתר "Truman State University" (באנגלית) הנפשה של משולש משורי מולקולרי, באתר "OSU Chemistry Courses" (באנגלית) Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 43 Greenwood, N. N.; Earnshaw, A. (1997). Chemistry of the Elements (2nd ed.). Oxford: Butterworth-Heinemann Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 47.
חיל האוויר של כווית

חיל האוויר של כווית (בערבית: القوات الجوية الكويتية) הוא הזרוע האווירית של צבא כווית. עיקר תפקידו הוא הגנה על השטח האווירי של כווית. מפקדת חיל האוויר ממוקמת בבסיס האוויר עבדאללה אל-מובארכ, ויתר הכוחות מוצבים בגדודי ההגנה האווירית, בבסיסי האוויר עלי א-סאלם ובבסיס האוויר אחמד אל-ג'אבר. לחיל האוויר יש כוח אדם של 2,500 חיילים וקצינים וצי של כ-100 מטוסים ומסוקים מסוגים שונים, בינייהם מטוסי קרב F/A-18 מטוסי תובלה הרקולס C-130 ומסוקי קרב AH-64 אפאצ'י. ואמצעי הגנה אווירית נוספים. החיל הוקם בשנת 1953 והספיק להשתתף במספר מבצעים עימותים מקומיים לדוגמה: סכסוך הגבול מ-1973, הפלישה העיראקית לכווית והמעורבות הצבאית בתימן. מדיה וקבצים בנושא חיל האוויר של כווית בוויקישיתוף 2022 Kuwait Military Strength, www.globalfirepower.com ערך זה הוא קצרמר בנושא צבא ובנושא כווית. אתם מוזמנים לתרום לוויקיפדיה ולהרחיב אותו.
לקסוס RZ

לקסוס RZ 450e (באנגלית: Lexus RZ 450e) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על ידי לקסוס משנת 2022. היא נחשפה ב-20 באפריל 2022. היא המכונית החשמלית הייעודית הראשונה של לקסוס. העיצוב החיצוני והפנימי מבוסס בעיקרו על הטויוטה bZ4X וכולל שינויים קטנים מה-bZ4X. העיצוב החיצוני הוא שילוב בין טויוטה ראב-4 לטויוטה C-HR וגם כולל אלמנטים רבים משפת העיצוב החדשה של טויוטה ולקסוס, העיצוב הפנימי מציג עיצוב שלא היה מעולם ברכבי לקסוס וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן לקסוס בחרה לעשות כמו טויוטה ולא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע. היא כוללת מערכת הנעה כפולה חשמלית הכוללת שני מנועים חשמליים המספקים יחד 313 כ"ס ומומנט מרבי של 44.3 קג"מ. היא מאיצה מ-0 ל-100 קמ"ש בתוך 5.6 שניות והמהירות המרבית מוגבלת אלקטרונית ל-160 קמ"ש. סוללת ליתיום-יון בקיבלת של 71.4 קוט"ש המאפשרת טווח נסיעה מרבי של מעל 400 ק"מ. טעינה מהירה ישירות מזרם ישר אפשרית בהספק של עד 150 קילוואט וטעינה ביתית בהספק של עד 11 קילוואט, כך שטעינה מהירה מ-0 ל-80 אחוז אורכת 30 דקות וטעינה מלאה ביתית בזמן של 7 שעות. לקסוס RZ מצוידת בדור החדש והעדכני ביותר של מערכת הבטיחות של לקסוס (LSS 3.0), זו כוללת לדוגמה בקרת שיוט אדפטיבית עם שמירה על מרכז הנתיב, בלימה אוטונומית עם תמיכה בפנייה בצומת, זיהוי תמרורים, אור גבוה אוטומטי ועוד, זה לצד יכולת זיהוי משופרת של כלי רכב, נתיבים, הולכי רגל ודו גלגלי מערכת יציאה בטוחה, מערכת ניטור מתקדמת למצב נהג ומערכת סיוע אקטיבית להיגוי. מדיה וקבצים בנושא לקסוס RZ בוויקישיתוף אתר האינטרנט הרשמי של לקסוס RZ (באנגלית אמריקאית) 2023 Lexus RZ 450e Revealed With More Power Than The Toyota bZ4X, Motor1.com (באנגלית) חזי גורן, לקסוס RZ החשמלי - החשיפה המלאה, באתר פורטל הרכב גיר, ‏24 באפריל 2022 Uli Baumann,uba, Lexus RZ 450e: Elektro-SUV auf Toyota-Plattform, auto motor und sport, ‏2022-04-20 (בגרמנית) cartube, השנה בישראל: 2022 לקסוס RZ 450e החשמלי, באתר cartube Craig Cole, 2023 Lexus RZ 450e Has Clever Features, Embarrassing Range, CNET (באנגלית)
Zona del Perreo

"Zona del Perreo" (באנגלית: "Zone of Perreo") הוא שיר שהוקלט על ידי זמר הרגאטון הפוארטו ריקני דדי יאנקי, בהשתתפות הזמרת-יוצרת הדומיניקנית נאטי נטשה והזמרת-יוצרת האמריקאית בקי ג'י, מתוך אלבום האולפן השביעי והאחרון של יאנקי, Legendaddy. השיר יצא לאור ב-24 במרץ 2022, על ידי חברות התקליטים אל קרטל רקורדס, יוניברסל מיוזיק לטין אנטרטיינמנט וריפבליק רקורדס, ביחד עם שאר שירי האלבום. הוא נכתב על ידי יאנקי, נטשה וג'י ביחד עם פזמונאים נוספים. אף על פי שלא יצא כסינגל, הצליח השיר להגיע למקום ה-32 במצעד השירים הלטיניים. השיר נכתב על ידי דדי יאנקי, נאטי נטשה, בקי ג'י, קרלוס ריברה, ג'יי ריברה, אובימאל מלדונדו ורפאל פינה והופק על ידי דדי יאנקי, כריס ג'דיי, גבי מיוזיק. נטשה שיתפה פעולה בעבר עם יאנקי בסינגלים "Otra Cosa" ‏(2016), "Buena Vida‏" ‏(2018), "No Lo Trates" ‏(2019),‏ "Runaway" ‏(2019) ו-"Instagram" ‏(2019). ג'י לעומת זאת, שיתפה פעולה בעבר עם יאנקי ברמיקס לסינגל, "Dura" ‏(2018), בו השתתפה נטשה גם כן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ הרשמי של השיר פורסם ב-25 במרץ 2022, בערוץ היוטיוב הרשמי של דדי יאנקי. בתחילת הקליפ, ניתן לראות רכב מגיח במהירות ולאחר מכן את יאנקי, נאטי נטשה ובקי ג'י רוקדים בחדר, כשהם מוקפים ברקדני ליווי. לאורכו של הקליפ, ניתן לראות ריקודי טוורק המבוצעים על ידי אותם רקדני הליווי וזאת, תוך שילוב סצנות בהן ניתן לראות כלי רכב נוסעים במהירות. נכון לאפריל 2022, מונה הצפיות של הקליפ עומד על למעלה מ-25 מיליון צפיות. סרטון השיר "Zona del Perreo" באתר יוטיוב דדי יאנקי, נאטי נטשה, בקי ג'י, קרלוס ריברה, ג'יי ריברה, אובימאל מלדונדו, רפאל פינה Daddy Yankee – LEGENDADDY, נבדק ב-2022-04-25 Daddy Yankee, Natti Natasha & Becky G – ZONA DEL PERREO, נבדק ב-2022-04-25 Daddy Yankee, Billboard (באנגלית אמריקאית) Daddy Yankee & Natti Natasha | "Otra Cosa" (Vídeo Oficial), נבדק ב-2022-04-25 Natti Natasha & Daddy Yankee - Buena Vida (Video Oficial), נבדק ב-2022-04-25 Pitbull x Daddy Yankee x Natti Natasha - No Lo Trates (Video Oficial), נבדק ב-2022-04-25 Sebastián Yatra, Daddy Yankee, Natti Natasha - Runaway ft. Jonas Brothers (Official Video), נבדק ב-2022-04-25 Dimitri Vegas & Like Mike, David Guetta, Daddy Yankee, Afro Bros & Natti Natasha - Instagram, נבדק ב-2022-04-25 Daddy Yankee ft. Bad Bunny, Natti Natasha & Becky G - Dura REMIX (Lyric Video), נבדק ב-2022-04-25 ZONA DEL PERREO, 2022-03-25, נבדק ב-2022-04-25 Daddy Yankee x Natti Natasha x Becky G - Zona Del Perreo (Official Video), נבדק ב-2022-04-25
Imposible Amor

"Imposible Amor" (בעברית: "אהבה אסורה") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הקולומביאני מאלומה, מתוך אלבום האולפן השני שלה, Nattividad. השיר יצא לאור ב-22 בספטמבר 2021, על ידי חברות התקליטים סוני מיוזיק לטין ופינה רקורדס, כסינגל השביעי מתוך האלבום. השיר הגיע למקום ה-93 בארגנטינה הוט 100, וה-34 במצעד השירים הלטיניים. השיר נכתב על ידי רומנס, רפאל פינה, אלנה רוז, מאלומה ונאטי נטשה והופק על ידי רומנס ואדג'. השיר יצא כסינגל השביעי מתוך Nattividad, יומיים לאחר יציאתו הרשמית של האלבום עצמו במטרה לעזור בקידום המסחרי שלו ברחבי העולם. כמו כן, נחשב "Imposible Amor" לשיתוף הפעולה הראשון בין נטשה למאלומה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-24 בספטמבר 2021, בשידור חי. הקליפ מציג את נטשה כשהיא נמצאת במספר מקומות שונים; בריכת שחייה, הבית שלה ומקומות נוספים. במהלך הקליפ, היא מחליפה כמה תלבושות. כמו כן, סצנות שונות בהן מופיע מאלומה צולמו בשחור-לבן. נכון לאפריל 2022, מונה הצפיות של הקליפ עומד על למעלה מ-50 מיליון צפיות. מידע על הסינגל "Imposible Amor" באתר מיוזיק בריינז סרטון השיר "Imposible Amor" באתר יוטיוב רומנס, רפאל פינה, אלנה רוז, מאלומה, נאטי נטשה Natti Natasha & Maluma – Imposible Amor, נבדק ב-2022-04-25 Natti Natasha, Billboard (באנגלית אמריקאית) Natti Natasha x Maluma - Imposible Amor [Official Video], נבדק ב-2022-04-25 Imposible Amor, 2021-09-24, נבדק ב-2022-04-25
No Quiero Saber (שיר של נאטי נטשה)

"No Quiero Saber" (בעברית: "אני לא רוצה לדעת") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad. השיר יצא לאור ב-28 באוקטובר 2021, על ידי חברות התקליטים סוני מיוזיק לטין ופינה רקורדס, כסינגל השמיני מתוך האלבום. לאחר יציאתו של השיר, הופנו כלפיו ביקורות חיוביות מטעם מבקרי המוזיקה. השיר נכתב על ידי ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, וייט סטאר וצ'ונסי למונט הוקינס והופק על ידי דים-און-דק, גבי מיוזיק, וייט סטאר ואיי-אם-צ'ינו. שמם של ניקי ראיין ואניה צורפו לקרדיטים כיוון שהשיר דוגם מהשיר "Boadicea" הלקוח מ-Enya ‏(1987). בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-28 באוקטובר 2021, בשידור חי. הקליפ מציג בתחילתו גבר הנוסע ברכב כשמבט של ייאוש על פניו. לאחר מכן, ניתן לראות את נטשה מתווכחת עם בן זוגה ולאחר מכן אותה, כשהיא יושבת לבדה בביתה על כיסא ומתחילה לבצע את השיר. נכון לאפריל 2022, מונה הצפיות של הקליפ עומד על למעלה מ-20 מיליון צפיות. סרטון השיר "No Quiero Saber" באתר יוטיוב ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, צ'ונסי למונט הוקינס, וייט סטאר דים-און-דק, גבי מיוזיק, וייט סטאר, איי-אם-צ'ינו Natti Natasha – No Quiero Saber, נבדק ב-2022-04-25 Natti Natasha lanzó su nuevo video “No quiero saber” | Vía Urbano, Vía País (בספרדית) Natti Natasha, sobre “No quiero saber”: “Fue un sueño hecho realidad y me encantó el resultado”, Todo Noticias, ‏2021-11-01 (בספרדית) Enya – Boadicea, נבדק ב-2022-04-25 No Quiero Saber, 2021-09-24, נבדק ב-2022-04-25 Natti Natasha - No Quiero Saber [Official Video], נבדק ב-2022-04-25
אדון האופל

בספרות, ובייחוד בספרות הפנטזיה, נפוץ הארכיטיפ של נבל ראשי שמכונה בתואר אדון האופל או שר האופל. לרוב, דמות סטריאוטיפית של אדון אופל תהיה מזוהה עם רשעות חסרת תקדים, תאוות-כוח חסרת פשרות, ודמיון מה לדמות השטן מהדתות השונות כדמות הרוע האולטימטיבית. האם התכוונתם ל... ביקום הפנטזיה של ג'ון ר. ר. טולקין: מורגות' – שר האופל של העידן הראשון בתולדות הארץ התיכונה, והאנטגוניסט הראשי בספר "הסילמריליון". שמו המקורי מלקור. סאורון – שר האופל של העידן השני והשלישי בתולדות הארץ התיכונה, ומשרתו של מורגות' בעידן הראשון. האנטגוניסט הראשי בספרי "שר הטבעות". לורד וולדמורט – האנטגוניסט הראשי בסדרת ספרי הארי פוטר מאת ג'יי. קיי. רולינג; מכונה בפי חסידיו ועושי דברו "אדון האופל". בסדרת סרטי מלחמת הכוכבים: פלפטין המכונה דארת' סידיוס, קיסר האימפריה הגלקטית ואדון האופל של מסדר הסית' דארת' ויידר – סגנו של פלפטין, אדון האופל של הסית' אדון האופל (ג'ורדן) – כינויו של הנבל המרכזי בסדרת הספרים מחזור כישור הזמן. שמו האמיתי הוא שייטאן פיסטנדנטילוס – קוסם מרושע ואחד הנבלים המרכזיים בסדרת ספרי רומח הדרקון
Fue Tu Culpa

"Fue Tu Culpa" (בעברית: "זו הייתה אשמתך") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הספרדי פראן רוזאנו, מתוך אלבום האולפן השני שלה, Nattividad. השיר יצא לאור ב-18 בנובמבר 2021, על ידי חברות התקליטים סוני מיוזיק לטין ופינה רקורדס, כסינגל התשיעי מתוך האלבום. לאחר יציאתו של השיר, הופנו כלפיו ביקורות חיוביות מטעם מבקרי המוזיקה. השיר נכתב על ידי רפאל פינה, OMB, נאטי נטשה, פושו, לוני ופראן רוזאנו והופק על ידי לוני. השיר יצא כסינגל התשיעי מתוך Nattividad, חודשיים לאחר יציאתו של האלבום עצמו, במטרה להמשיך ולעזור בקידום המסחרי שלו ברחבי העולם. אחריו, הוחלט להוציא את "Arrebatá" כסינגל העשירי והאחרון מתוך האלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-18 בנובמבר 2021, בשידור חי. הקליפ מציג בתחילתו עיר עתידנית לכאורה, המוארת באורות ניאון, תוך ששמה של נאטי נטשה מוצג באמצעות אותם האורות. הקונספט של הקליפ הוא כלי רכב כדוגמת אופנועים ומכוניות, בצבעים שונים. נכון לאפריל 2022, מונה הצפיות של הקליפ עומד על למעלה מ-13.5 מיליון צפיות. סרטון השיר "Fue Tu Culpa" באתר יוטיוב רפאל פינה, OMB, נאטי נטשה, פושו, לוני, פראן רוזאנו Natti Natasha & Fran Rozzano – Fue Tu Culpa, נבדק ב-2022-04-25 En Mayúscula, Natti Natasha estrena el video de, enmayuscula.com (ב־European Spanish) ContraReplica, Natti Natasha estrena el video de Fue Tu Culpa junto a Fran Rozzano, ContraRéplica (בספרדית) Por: La Opinión laopinionla laopinionla LaOpinionLA, Natti Natasha luce sus increíbles atributos con un escote que parece a punto de estallar, La Opinión, ‏2021-11-26 (בספרדית) Larsen Hern, ez, “Aquí no se descansa”: Natti Natasha y Fran Rozzano volverán a juntarse para todos sus fans, El Intranews, ‏2021-11-17 (ב־) Natti Natasha – Arrebatá, נבדק ב-2022-04-25 Fue Tu Culpa, 2021-09-24, נבדק ב-2022-04-25 Natti Natasha - Fue Tu Culpa ft. Fran Rozzano [Official Video], נבדק ב-2022-04-25
קרב סן-קנטן (1871)

קרב סן-קנטן היה קרב במלחמת צרפת–פרוסיה, שבו הדפו הכוחות הפרוסיים את הניסיונות הצרפתיים להקל על העיר הנצורה של פריז. בעוד הכוחות הפרוסיים בפיקודו של וילהלם הראשון צרו על פריז, הארמייה הפרוסית הראשונה, כעת בפיקודו של אוגוסט קרל פון גייבן, נשלחה לטפל בכוחות הצרפתיים מצפון לפריז. לאחר שנעשה ניסיון ראשון להקל על פריז בקרב בפאום, תכננו הצרפתים מאמץ סיוע נוסף. פון גוייבן הצעיד את צבאו צפונה ופגש את הצבא הצרפתי הבלתי סדיר בפיקודו של גנרל לואי פדרב ליד סן-קנטן. ב-19 בינואר תקפו הפרוסים והביסו באופן נחרץ את הכוחות הצרפתיים. באותו יום ניסה לואי ז'ול טרושו לפרוץ לעבר פריז אך גם ניסיון זה הובס. לא נעשו ניסיונות משמעותיים אחרים להסיר את המצור על פריז. מדיה וקבצים בנושא קרב סן-קנטן בוויקישיתוף
נקודת יאנה

נקודת יאנה (באנגלית: Yana Point; בבולגרית: нос Яна) היא לשון יבשה במזרח האי ליווינגסטון באיי שטלנד הדרומיים, שבאנטארקטיקה. הנקודה יוצרת את הצד המערבי של פתחו של מפרצון ברואיקס. הנקודה מפרידה בין קצהו של קרחון יורון, שמצפון-מערב לנקודה, לבין קרחון איסקר, שמדרום-מזרח לנקודה. נקודת יאנה ממוקמת 3.7 קילומטרים צפונית - צפון-מזרחית מפסגת הלמט; נקודת יאנה ממוקמת 9 קילומטרים דרומית מגבעת אדינבורו; נקודת יאנה ממוקמת 1.93 קילומטרים מערבית מנקודת רילה; התכונה נקראת על שם היישוב של יאנה במערב בולגריה. הנקודה מופתה לראשונה על ידי הסקר הטופוגרפי הבולגרי Tangra 2004/05 ומיפוי נוסף על ידי סוקרים בולגריים בשנת 2009. נקודת יאנה נקראת על שם היישוב יאנה שבמערב בולגריה. הגאזט האנטארקטי הבולגרי (בבולגרית) תצלום לוויין של אזור חצי האי, תוך סימון אתרים נוספים באזור באתר copernix
דאן-יאנג

דָאן-יָאנְג (בסינית מפושטת: 丹阳; בסינית מסורתית: 丹陽; בפין-יין: Dānyáng) היא נפה עירונית השייכת לנציבות העירונית ג'נג'יאנג (אנ') בדרום-מערב מחוז ג'יאנגסו שבמזרח הרפובליקה העממית של סין. העיר שוכנת על גדת נהר היאנגצה. היא ידועה כמרכז לייצור משקפיים ועדשות. השפה המדוברת בעיר היא וו. על פי מפקד האוכלוסין משנת 2020 אוכלוסיית הנפה מנתה 988,900 תושבים בשטח של 1,047 קמ"ר. בתקופת השושלות הדרומיות והצפוניות העיר הייתה מקום מושבה של כמה שושלות שנציגיהם נקברו בקרבת העיר. העיר מהווה מרכז לייצור משקפיים. נכון לשנת 2021 באזור פועלים כ-1,600 מרכזי ייצור בתחום. בכל שנה מיוצרים כ-100 מיליון משקפיים (כשליש מהייצור בסין). כמו כן מיוצרות כ-400 מיליון זוגות עדשות (כ-40% מייצור כלל עולמי). בנוסף באזור מפותחות תעשיות נוספות. ביער פועל מפעל גדול לייצור אופניים. בתחילת המאה ה-21 בעיר הוקם מפעל לייצור מכוניות שמייצר בין היתר מכונית מדגם Kawei K1. העיר מחוברת לנאנג'ינג ושאנגחאי עם מערכת רכבות מהירות שפעולת משנת 2010. מערכת רכבת מהירה נוספת מחברת את האזור עם בייג'ינג וכוללת בין היתר הגשר הגדול דאן-יאנג–קונשאן שהוא הגשר הארוך בעולם באורך של כ-164 ק"מ. מדיה וקבצים בנושא דאן-יאנג בוויקישיתוף אתר האינטרנט הרשמי של דאן-יאנג China: Jiāngsū (Prefectures, Cities, Districts and Counties) - Population Statistics, Charts and Map, www.citypopulation.de
מזברן

מזברן (בהונגרית: Mezőberény) היא עיר בנפת בקש שבמחוז בקש בדרום מזרח הונגריה. עד לשואה הייתה בה קהילה יהודית. כמו יישובים רבים באירופה גם במזברן מספר התושבים נמצא בירידה. כך, בשנת 1990 חיו בכפר 11,592 תושבים ובשנת 2021 רק 9,672 תושבים. מזברן הפכה לעיר רשמית ב-1 במרץ 1989. יהודים התיישבו במזברן באמצע המאה ה-19 לבקשת בעל האחוזה המקומי שביקש להחיות את העיר. רוב היהודים שהגיעו היו סוחרים ומיעוטם עסקו בחקלאות ובפקידות. הקהילה התארגנה רשמית בשנת 1854 והקימה במקום חברה קדישא ואגודת נשים לפעולות צדקה. בית ספר יהודי נוסד בשנת 1879 ובית כנסת נבנה בשנת 1884. במקום קיים בית קברות יהודי. קהילת מזברן לא נקטה עמדה בחילוקי הדעות בין חרדים למשכילים בקונגרס יהודי הונגריה, ונשארה במעמדה שלפני הקונגרס קהילת "ססטוס קוו". במלחמת העולם הראשונה התגייסו 54 מבני הכפר ו-5 נפלו בקרבות. באפריל 1944, כמה שבועות אחרי כניסת הצבא הגרמני להונגריה, נעצרו 18 יהודים מהכפר ונכלאו בבודפשט. אחדים מהם צורפו בפקודת אייכמן למשלוחים שיצאו לאושוויץ. במאי 1944 רוכזו יהודי מזברן בבית הכנסת ורכושם הוחרם. הם גורשו לבקשצ'בה, ומשם שולחו למחנה ההשמדה אושוויץ ואחדים לאוסטריה לעבודות כפייה. אחרי המלחמה חזרו לעיר כמה יהודים, חיי הקהילה לא נתחדשו. בדף הקהילה של מזברן נכתב כי בשנת 1944 יש בקהילה 139 חברים ורב הקהילה הוא רז'ה רוזנצוויג (רבה של בקש). בלה סילארד (במקור שטיינר, 1884 – 1926) היה כימאי ורדיולוג יהודי-הונגרי, פרופסור במחלקה לרדיולוגיה של אוניברסיטת מדריד. אביר לגיון הכבוד הצרפתי. אימרה באן (במקור פרידלר, 1890 – 1944) היה עורך דין יהודי-הונגרי, היסטוריון של הטכנולוגיה. מזברן בפנקס הקהילות הונגריה מדיה וקבצים בנושא מזברן בוויקישיתוף אתר האינטרנט הרשמי של מזברן קהילת מזברן, באתר "אנו – מוזיאון העם היהודי" "מזברן", באתר JewishGen (באנגלית) מזברן (Mezőberény), באנציקלופדיה של הגטאות, באתר יד ושם נתוני הכפר באתר הלמ"ס ההונגרי תיעוד יהודי מזברן שנרצחו בשואה דף קהילת מזברן במפקד קהילות הונגריה מפקדי האוכלוסין של יהודי הונגריה, 1993
Starring Role

Starring Role (בעברית: תפקיד ראשי) הוא שיר שהוקלט על ידי הזמרת-יוצרת הוולשית מרינה. השיר יצא לאור ב-27 באפריל 2012, על ידי חברות התקליטים אטלנטיק רקורדס ו-679 Artists, לצד שאר הרצועות מאלבום האולפן השני שלה, Electra Heart. "Starring Role" הוא הרצועה החמישית ב-Electra Heart. השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס. ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום. דיאמנדיס כתבה את השיר על מאהב לשעבר שסירב להיות עצמו בשבילה. בשיר, שרה מרינה על כך שהיא רוצה להיות "מספר אחת" בלבו. השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס. בראיון "Track By Track", במהלך שבוע ההוצאה של Electra Heart, הסבירה דיאמנדיס על השיר: "'Starring Role' היה שיר פורץ דרך עבורי, כיוון שהיה לאחד מהראשונים שכתבתי לאלבום החדש, והוא סימן את הכיוון אליו אני הלכתי מבחינה ווקטלית." בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-35 מיליון השמעות. ב-23 באפריל, ארבעה ימים לפני צאת האלבום, העלתה דיאמנדיס גרסה אקוסטית של השיר לחשבון היוטיוב שלה. ב-24 ביוני 2013 העלתה הזמרת-יוצרת האמריקאית מלאני מרטינז גרסת כיסוי של השיר לחשבון היוטיוב שלה. מרטינז אף ביצעה את השיר מספר פעמים בהופעות חיות. מקום הקלטה – אולפני Echo, לוס אנג'לס מרינה דיאמנדיס – שירה, כתיבה, קלידים גרג קורסטין – כתיבה, הפקה, קלידים, הנדסה, פסנתר תכנות ג'סי שטקין – הנדסה ג'ון היינס – הנדסה טים רוברטס – עוזר הנדסה פיל סיפורד – עוזר הנדסה סרבן גניאה – מיקסינג סרטון השיר "Starring Role" באתר יוטיוב "MARINA – Starring Role" (באנגלית). נבדק ב-2022-04-26. "Love + Fear – Marina". Youtube. 1 במאי 2012. נבדק ב-26 באפריל 2022. {{cite web}}: (עזרה) Electra Heart, נבדק ב-2022-04-26 MARINA AND THE DIAMONDS - Starring Role [Acoustic], סרטון באתר יוטיוב (אורך: 3:55) Lowe, Nick (24 ביוני 2013). "Starring Role - Marina And The Diamonds Cover". Youtube. ארכיון מ-4 באוקטובר 2014. נבדק ב-26 באפריל 2022. {{cite news}}: (עזרה) Melanie Martinez performing "Starring Role" at Webster Hall, סרטון באתר יוטיוב (אורך: 4:19)